Idioot (film 2011)

"Idioot" on 2011. aasta Eesti film, mille on lavastanud Rainer Sarnet. 

Kuigi film põhineb Vene kirjaniku Fjodor Dostojevski romaanil "Idioot", on lavastaja visuaalse keele eeskujudena nimetanud ka Josef von Sternbergi "The Scarlet ­Empressi" ja Rainer Werner Fassbinderi "Petra von Kanti kibedaid pisaraid".Margit Tõnson "Kolm filmiprojekti said rohelise tule". Eesti Ekspress, Areen, 19. november 2009 (kasutatud 11. oktoober 2011)

Filmivõtted on tehtud Narvas Aleksandri kirikus, Tallinnas Dominiiklaste kloostris ja Mustpeade majas. Võtteperiood kestis 2010. aasta 5. augustist 15. septembrini. Väheste võttepaikade valiku põhjuseks oli režissööri sõnul soov viia kogu tegevustik ühtsesse ruumi ja keskenduda tööle väikese näitlejate arvuga.Kristiina Davidjants "Vürst Mõškin jõudis Narva". Sirp, 30. september 2010 (kasutatud 7. mai 2025) 

Rahvusvaheline esilinastus toimus 9. oktoobril Lõuna-Koreas Pusani filmifestivalil, mille uute tulijate võistlusprogrammi "Flash Forward" film valiti. 

2011. aastal käis filmi "Idioot" Eesti kinodes vaatamas 11 176 inimest.

 Osatäitjad 
Mõškin – Risto Kübar
Nastasja Filippovna – Katariina Unt
Rogožin – Tambet Tuisk
Jepantsin – Ain Lutsepp
Jelizaveta – Ülle Kaljuste
Aglaja – Ragne Veensalu
Adelaida – Sandra Üksküla-Uusberg
Aleksandra – Tiina Tauraite
Totski – Roman Baskin
Ganja – Kaido Veermäe
Lebedev – Taavi Eelmaa
Ippolit – Juhan Ulfsak
Varja – Liina Vahtrik 

 Viited 

 Välislingid 
Kristiina Davidjants. "Vürst Mõškin jõudis Narva". Sirp, 30. september 2010 
Kristjan Roos. ""Idioot” paneb sind tahtma olla parem inimene". Õhtuleht, 7. oktoober 2011 
Margit Adorf. "Rainer Sarnet: Dostojevski võitles selle eest, et madalaid asju ei hakataks oluliseks pidama". Eesti Päevaleht, 9. oktoober 2011
Teet Korsten. ""Idioot" sündis Narva kiriku palju näinud müüride vahel". Eesti Kirik, 12. oktoober 2011 
Donald Tomberg. "Maa peal elas vaene rüütel*". Sirp, 21. oktoober 2011 

Kategooria:Eesti filmid
Kategooria:Draamafilmid
Kategooria:2011. aasta filmid
Kategooria:Ajaloolised filmid